ઇસ્લામાબાદ : પાકિસ્તાનમાં દાયકાઓ બાદ હવે લધુમતિ હિન્દુ સમુહ પાસે એક લગ્નનો કાયદો હશે. દેશની સંસદીય પેનલે હિંદુ વિવાહ વિધેયકને મંજૂરી આપી દીધી છે. નેશનલ એસેમ્બલીની કાયદો અને વ્યવસ્થા સંબંધી સ્થાયી સમિતીએ સોમવારે હિંદુ વિવાહ વિધેયક,2015નાં અંતિમ મુસદ્દાને સર્વસંમત્તીથી મંજુરી આપી દીધી છે. આ અંગે વિચાર કરવા માટે ખાસ રીતે પાંચ હિંદુ સાંસદોની પેનલને આમંત્રીત કરવામાં આવ્યા હતા. ડોન સમાચારનાં રિપોર્ટ અનુસાર લગભગ અંત સુધી વિલંબની રણનીતિનો સામનો કર્યા છતા સમિતીએ પુરૂષો અને મહિલાઓનાં લગ્નની લધુતમ ઉમર 18 વર્ષ નક્કી કરવા માટે બે સંશોધન કરવાની સાથે જ તેનો સ્વિકાર કરી લીધો હતો.